Florence Nebanda

Florence Andiru Nebanda, wacce aka fi sani da Florence Nebanda, 'yar siyasa ce kuma 'yar majalisar dokokin Uganda.   Ita ce 'yar majalisa mace, mai wakiltar gundumar Butaleja a majalisar dokokin Uganda. An zaɓe ta a wannan matsayin a cikin watan Fabrairu 2013,  ta maye gurbin kanwarta, Cerinah Nebanda, wacce ta mutu a ofis a watan Disamba 2012.   A shekarar 2021, an sake zaɓen ta a wannan matsayi. 

 Tarihi da ilimi 
Ita ce 'yar fari a gidan 'ya'ya takwas (namiji ɗaya da mata bakwai) kuma an haife ta a Entebbe, ranar 9 ga watan Oktoba 1986 ɗiya ce ga marigayi Peter Waiga da Alice Namulwa. Ta halarci makarantun Uganda har Senior Six ta kammala UACE daga Makarantar Sakandare ta Katikamu SDA a Wobulenzi, gundumar Luwero a shekarar 2013.  Ta koma Burtaniya don ci gaba da karatu. Ta koma Uganda sa’ad da ’yar’uwarta Cerinah Nebanda ta rasu a watan Disamba 2012.  An ba da rahoton cewa tana riƙe da BA a cikin Gudanar da Albarkatun Ɗan Adam wanda ta samu daga Jami'ar Gabashin London a shekarar 2008 da MA a Gudanar da Albarkatun Jama'a na Duniya, daga Jami'ar Bedfordshire a Burtaniya.  

 Sana'a 
A ranar 14 ga watan Disamba, 2012, Cerinah Nebanda, zaɓaɓɓiyar 'yar majalisar wakilai mai wakiltar mazaɓar mata ta Butaleja ta rasu ba zato ba tsammani, wanda hakan ya zama fanko. A zaɓen cike gurbi na cike gurbin kujerar ta, babbar ‘yar uwarta, Florence Andiru Nebanda ta lashe tikitin jam’iyyar siyasa ta National Resistance Movement. Za ta yi sauran wa'adin har zuwa babban zaɓen watan Maris 2016.  Ta kasance mamba a kwamitin kasafin kuɗi da harkokin shugaban ƙasa. 

 Rayuwa ta sirri 
Nebanda tana son wasan ƙwallon taga a matsayin ɗaya daga cikin abubuwan sha'awarta, kasancewarta a gasar ƙwallon raga ta majalisar dokoki yayin da take cikin majalisa ta 9. Ta kuma karanta litattafai da kuma Littafi Mai Tsarki. 

 Duba kuma 

 Majalisar Uganda
 Gundumar Butaleja
 Dan majalisa.
 National Resistance Movement
 Jerin sunayen 'yan majalisar dokoki na goma sha daya na Uganda
 Jerin sunayen 'yan majalisar dokokin Uganda na tara
 Fihirisar labarai masu alaƙa da Uganda

 Manazarta 

Rukuni:Rayayyun mutane
Rukuni:Haihuwan 1986